আব্দুর রাজ্জাক ইস্কান্দার (১৯৩৫ – ৩০ জুন ২০২১; ) ছিলেন একজন পাকিস্তানি দেওবন্দি ইসলামি পণ্ডিত এবং লেখক। তিনি জামিয়া উলুমুল ইসলামিয়ার মুহতামিম, আলমি মজলিস তাহাফফুজ খতমে নবুয়তের আমির এবং বেফাকুল মাদারিসিল আরাবিয়া পাকিস্তানের সভাপতি ছিলেন। তিনি দারুল উলুম করাচী, জামিয়া উলুমুল ইসলামিয়া, মদিনা ইসলামী বিশ্ববিদ্যালয় এবং আল-আজহার বিশ্ববিদ্যালয়ের প্রাক্তন ছাত্র। তার রচনার মধ্যে আত তরিকত আল আসরিয়াহ এবং তাহাফফুজে মাদারিস অন্যতম।   জীবনী  আব্দুর রাজ্জাক ১৯৩৫ সালে অ্যাবোটাবাদ জেলার কোকালের একটি ধর্মীয় পরিবারে জন্মগ্রহণ করেন। শুরুতে তিনি হরিপুরের মাদ্রাসা দারুল উলুম ছোহর শরিফ এবং আহমেদ আল মাদ্রাসা সিকান্দারপুরে পড়াশোনা করেন। পরে তিনি দারুল উলুম করাচীতে ভর্তি হন। ১৯৫৬ সালে তিনি জামিয়া উলুমুল ইসলামিয়া থেকে দাওরায়ে হাদিস (স্নাতক) সমাপ্ত করেন। তিনি জামিয়া উলুমুল ইসলামিয়ার দাওরায়ে হাদিসের প্রথম ছাত্র ছিলেন। এরপর ১৯৬২ সালে তিনি মদিনা ইসলামী বিশ্ববিদ্যালয়ে ভর্তি হয়ে চার বছর ধর্মতত্ত্ব অধ্যয়ন করেন। ১৯৭২ সালে আল-আজহার বিশ্ববিদ্যালয় থেকে তিনি পিএইচডি ডিগ্রি লাভ করেন। তিনি মুহাম্মদ ইউসুফ লুধিয়ানভির খলিফা ছিলেন। তার শিক্ষকদের মধ্যে মুহাম্মদ ইউসুফ বিন্নুরী এবং ওয়ালি হাসান টঙ্কি অন্যতম।  ১৯৫৫ সালে তিনি শিক্ষকতা জীবন শুরু করেন। তিনি নিজামুদ্দিন শামজাইয়ের মৃত্যুর পর জামিয়া উলুমুল ইসলামিয়ার শায়খুল হাদিস এবং ১৯৯৭ সালে হাবিবুল্লাহ মুখতারের মৃত্যুর পর অত্র প্রতিষ্ঠানটির মুহতামিম নিযুক্ত হন। ১৯৯৭ সালে তাকে বেফাকুল মাদারিসিল আরাবিয়া পাকিস্তানের কার্যনির্বাহী কমিটির সদস্য এবং ২০০১ সালে সহ-সভাপতি করা হয়। সলিমুল্লাহ খানের মৃত্যুর পর তিনি নয় মাসের জন্য ভারপ্রাপ্ত সভাপতি হিসেবে দায়িত্ব পালন করেন। ২০১৭ সালের ৫ অক্টোবর তিনি সংস্থাটির সভাপতি নিযুক্ত হন।  ১৯৮১ সালে তিনি আলমি মজলিস তাহাফফুজ খতমে নবুয়তের নির্বাহী পরিষদের সদস্য নির্বাচিত হন। ২০০৮ সালে সৈয়দ নাফিস আল-হুসাইনির মৃত্যুর পর তিনি সংগঠনটির কেন্দ্রীয় নায়েবে আমির নিযুক্ত হন। ২০১৫ সালে আব্দুল মজিদ লুধিয়ানভির মৃত্যুর পর তিনি সংগঠনটির আমির মনোনীত হন। তিনি ইত্তেহাদে তানজিমাত মাদারিস পাকিস্তানের সভাপতির দায়িত্বও পালন করেন।  ২০১৬ সালের আগস্টে বার্মিংহাম কেন্দ্রীয় মসজিদে একটি আলোচনায় তিনি বলেছিলেন, ‘ইসলাম সম্পূর্ণ এবং এর মানে হল এতে কিছু যোগ করা, অপসারণ বা পরিবর্তন করা যাবে না’। তিনি বলেছিলেন, ‘খতমে নবুয়তের বিরোধিতাকারীরা মুহাম্মদ স. থেকে নিজেদের বিচ্ছিন্ন করেছে।’  তিনি ২০২১ সালের ৩০ জুন করাচীতে মৃত্যুবরণ করেন। তার মৃত্যুতে কামার জাভেদ বাজওয়া, শেহবাজ শরীফ, ফজলুর রহমান, সুজাত হুসাইন, চৌধুরী পারভেজ এলাহী, ইমরান ইসমাইল, সৈয়দ মুস্তফা কামাল, আনিস কাইমখানি প্রমুখ শোক প্রকাশ করেছেন।   সাহিত্যকর্ম  তার সাহিত্যকর্মের মধ্যে রয়েছে:  আত তরিকত আল আসরিয়াহ (২ খণ্ড) (এই বইটি বেফাকুল মাদারিসিল আরাবিয়া পাকিস্তানের পাঠ্যসূচীর অন্তর্ভুক্ত।)  মুশাহিদাত ওয়া তাআসসুরাত : আলমে ইসলামি কি চান্দ শাখছিয়্যাত কা তাজকিরাহ  তাহাফফুজে মাদারিস আওর উলামা ওয়া তুলাবা সে চান্দ বাতেন  তাবলিগি জামাত এবং এর দাওয়াতের নীতি ও পদ্ধতি  আরও দেখুন   দেওবন্দি ব্যক্তিত্বের তালিকা   তথ্যসূত্র   বিষয়শ্রেণী:২০২১-এ মৃত্যু বিষয়শ্রেণী:১৯৩৫-এ জন্ম বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম করাচির প্রাক্তন শিক্ষার্থী বিষয়শ্রেণী:জামিয়া উলুমুল ইসলামিয়ার প্রাক্তন শিক্ষার্থী বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:ইসলামি ব্যক্তিত্ব বিষয়শ্রেণী:করাচির ব্যক্তি বিষয়শ্রেণী:মুসলিম ধর্ম প্রচারক বিষয়শ্রেণী:পাকিস্তানি সুন্নি মুসলিম বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী বিষয়শ্রেণী:মদিনা ইসলামী বিশ্ববিদ্যালয়ের প্রাক্তন শিক্ষার্থী বিষয়শ্রেণী:আলমি মজলিস তাহাফফুজ খতমে নবুয়তের আমির বিষয়শ্রেণী:বেফাকুল মাদারিসিল আরাবিয়া পাকিস্তানের সভাপতি বিষয়শ্রেণী:অ্যাবোটাবাদ জেলার ব্যক্তি বিষয়শ্রেণী:বেফাকুল মাদারিসিল আরাবিয়া পাকিস্তানের সদস্য